Con 445 habitants per kilometro quadrau, a densidat de población de Ruanda se troba entre as mas altas d'Africa. Historiadors como Gérard Prunier creyen que o chenocidio de 1994 puede atribuyir-se en parti a la densidat de población. A población ye predominantment rural, con qualques ciudatz grans; as viviendas son distribuyidas uniformement per tot o país. L'unica redolada tasament poblada d'o país ye a tierra d'a sabana en l'antiga provincia d'Umutara y o Parque Nacional Akagera en l'este. Kigali ye a ciudat mas gran, con una población d'arredol d'un millón. A suya población en rapido creiximiento desafía lo suyo desembolique d'infraestructura. Seguntes o censo de 2012, a segunda ciudat mas gran ye Gisenyi, que se troba chunto a lo laco Kivu y a ciudat congolenya de Goma, y tien una población de 126.000 habitants. Atras ciudatz importants incluyen Ruhengeri, Butare y Muhanga, totas con poblacions per debaixo de 100.000. A población urbana aumentó d'o 6 % d'a población en 1990 enta 16,6 % en 2006; en 2011, manimenos, a proporción i heba disminuyiu liucherament, a 14,8 %.